

**НАРОДНО ЧИТАЛИЩЕ «ПРОСВЕТА - 1862» ГР. ПЕРУЩИЦА,**

**тел: 0886339240, e-mail: prosveta\_peru@abv.bg**

**Отчет**

за дейността на **НЧ „ПРОСВЕТА – 1862“**

гр. Перущица

за **2023** година

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение, развитие и надграждане на традиционните ценности на нацията. В своето вече 160-годишно съществуване Народно читалище „Просвета – 1862“”, гр. Перущица се е превърнало в духовен център, със свое място и роля в живота на местната общност. През последните години читалището в гр. Перущица вече е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация, за предоставяне по иновативен начин възможности за развитие творческия потенциал на населението. Особено внимание се обръща на взаимовръзката между поколенията, най-вече с оглед задоволяване потребностите на младите хора. Дейността на нашето читалище е винаги свързана с променящите се социално-икономически условия в общността, изменящите се ценности и потребности на хората. Управляващ орган на читалището е читалищното настоятелство, което се състои от пет члена, с председател Иванка Чинчийкова.

Основните функции и задачи които стояха пред институцията бяха: Затвърждаване позицията на читалището като водещо културно средище; обогатяване на културния живот с традиционни и нови форми; развитие на библиотечната дейност; превръщане на читалището в информационен център; съхраняване на народните обичаи и традиции; развитие и подпомагане на любителското художествено творчество; работа по проекти; партниране с местното самоуправление за развитието на културните процеси.

Основните задачи за изминалия отчетен период, които бяха приоритет на ръководството са: - Поддържане на читалищната библиотека; - Обогатяване и развитие на любителското художествено творчество - участие в концерти, фестивали и други културни мероприятия на територията на общината и страната; - Кандидатстване, разработване и реализиране на проекти; - Обогатяване на формите и дейностите за съхраняване и популяризиране на културно историческото наследство - развитие на краезнанието като един от важните моменти от читалищната дейност за съхраняване и популяризиране историята на родния край.

**ДЕЙНОСТИ:**

1. **Библиотечна и информационна дейност**

Една от основните дейности на читалището е библиотечната дейност. Основна ѝ цел е привличане на читатели от най-ранна детска възраст, обслужване и предлагане разнообразна литература и организиране дейности, свързани с работата на библиотеката. За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Но всъщност основната причина за намаляване броя на читателите е липсата на квалифициран библиотекар, честите отсъствия поради здравословни причини на изпълняващия длъжността, невъзможност да изпълнява вменените му в длъжностната характеристика основни задължения. Именно за това, читалищни служители, съвместно с образователните институции в града реализираха различни инициативи, насочени към най-малките – децата от Детска градина „Радост“, Детска градина „Тракийче“ и ОУ „Петър Бонев“ с цел възпитаване на любов към книгата и четенето. През годината се провеждаха чествания на дати от местния и националния календар, срещи с местни и гостуващи творци на културата, и разбира се – подреждане на кътове и витрини като утвърден начин за популяризиране на творчеството на авторите или събитията – м. април „Поход на книгата“, „Маратон на четенето“ и др.. Към 31.12.2023 г. Библиотечния фонд наброява 11771 библиотечни единици/ Общорегистрирани читатели за 2023 г – 136. Раздадени книги - 2973 за дома и 174 – за читалня. Набавени /закупени/ 76 нови заглавия по програма „Българските библиотеки – съвременни центрове за четене и информираност“ на стойност 1229 лв.; други 10 закупени заглавия на стойност 176 лв.

Анализът на реализираните библиотечни дейности показва, че библиотеката при читалището работи задоволително, и въпреки изтъкнатите по-горе причини се стреми да изпълнява основната си цел - обслужване и предлагане разнообразна литература и организиране дейности. А изводът, който се наложи, е да се продължи активно работа в тази насока.

**Художествено - творческа дейност в НЧ „Просвета - 1862”**

През творчески сезон 2022/2023 г. функционират следните самодейни колективи и групи за любителско художествено творчество:

1. Представителен творчески състав – ТЕАТРАЛЕН СЪСТАВ „МАРИЯ МИЛУШЕВА“ с ръководител Исмаил Ходжев, 20 участника – представяне на нова театрална постановка „Балкански аристократи“, участия във всички мероприятия и събития от културния календар на Община Перущица и читалище „Просвета“, Варна – международен фестивал на изкуствата „Тракия – земята на Орфей“ м. юли; гр. Хисаря – национален фестивал „Театрални празници – Хисаря 2023“,

2. Детска театрална школа по актьорско майсторство с ръководител Исмаил Ходжев, 15 участника - представяне на нова театрална постановка „Слънчова булка“, участие в мероприятия и събития от културния календар на Община Перущица и читалище „Просвета“

3. Детски танцов народен състав с р-л Мария Василева – 12 участника – деца от 5 до 12 год. Възраст, участия в мероприятия и събития от културния календар на Община Перущица и читалище „Просвета“

4. Клуб български народни хора – жени с р-л Даниела Минчева – 20 участника – участие в благотворителни инициативи, Фестивал на Цалапишкия бабек и вино и др.

5. Детска вокална група с р-л Габриела Мишева - участия във всички мероприятия и събития от културния календар на Община Перущица и читалище „Просвета“, Фестивал за млади изпълнители на българска патриотична песен „Родолюбие“ гр. Панагюрище м. април., участие в национален конкурс „Петнадесет лалета“ гр. Хисаря,

6. Школа приложно изкуство – деца с р-л Спаска Ставрева

7. Школа цигулка – с преподавател Веселка Иванова – 5 участника

8. Школа китара – с преподавател Николай Иванов – 3 участника

9. Школа пиано – 5 участника

9. Клуб етнография, история, фолклор “Родолюбие“ - 17 участника

10.Творчески клуб – участие на местни творци в организиране и участие в изложби, благотворителни концерти, литературни срещи и конкурси и мн. др.

**Осъществени дейности и мероприятия - Културен календар 2023 г.**

Читалището организира традиционни празници и чествания, свързани с местния и националния календар. Работи съвместно с Община Перущица, образователните институции в града - Основното училище „Петър Бонев”, ДГ „Тракийче“, ДГ „Радост”, Исторически музей. Православен храм „Св. Атанасий“ и др., а самодейците от читалищните състави бяха основни участници в провеждането на културните изяви и събития. Проведени са над 60 културно-масови мероприятия, традиционни празници и обичаи. базари, издаване на книги, видеопоказ – заснемане филм за основаването и дейността на читалище „Просвета“ – от БГНЕС и др., заснемане на филм относно участие на читалище „Просвета“ в инициатива „Интернет за всички 55+“ съвместно с Асоциация „Съвременни читалища“ и мобилен оператор А1България. Съвместни инициативи с РЕКИЦ Пазарджик, Общински читалищен съюз Пловдив и др. НЧ „Просвета – 1862“ е член на СНЧ, СОЛИ, МИГ „Перущица – Родопи“

**М. януари 2023 г.**

21.01 – Бабин ден – ритуал и худ. програма

- Репетиционен процес худ. групи и състави целегодошно, вкл. в съботните и неделни дни

**М. февруари 2023 г.**

14.02. – Ден на лозаря и винаря „Трифон Зарезан“ - ритуал и празнична програма

17.02. – Работна среща-семинар с РЕКИЦ Пазарджик

18.02. – 150 години от гибелта на В. Левски – худ. програма

24.02. – Сирни Заговезни – изложба и худ. програма

**М. март 2023 г.**

01.03. – Посрещане баба Марта

03.03. – 145 г. от Освобождението на България – празнина програма

14.03. – Заснемане филм – участие на НЧ „Просвета“ проект-инициатива „Интернет за всички 55+“

19.03. – Благотворителен концерт „Заедно за Саша“

22.03. – първа копка Екопарк „Орехите“

25.03. – „Празник на Цалапишкия бабек и вино“ – Дамски клуб народни хора

27.03. – Международен ден на театъра - Творческа вечер на театралите. Изложба фотоси, афиши, сценични костюми

29.03. – Отчетно събрание на НЧ „Просвета“ за 2022 г.

**М. април 2023 г.**

04 и 05. 04. – Поход на книгата – библиотека при читалището

07.04. – Работна среща с РЕКИЦ Пазарджик

09.04 – Организиране и участие във Великденски базар и празнична програма

10.04. – Литературна среща с писателя Светозар Казанджиев

19.04. – Маратон на четенето – библиотека

20.04 – Организиране конкурс за рисунка „Българска шевица“

22 и 23.04. – Фестивал за млади изпълнители на българска патриотична песен „Родолюбие“ гр. Панагюрище – Габриела мишева и Радослава Пейчева

24.04. – Празничен концерт по Национална програма „Заедно в изкуствата и спорта“

25.04. – Заснемане филм за основаването и дейността на Читалище „Просвета“ – БГНЕС

26.04 – Театрална постановка – „Женения любовник“ – студентски театър ПУ „П. Хилендарски“

28.04. – Национален конкурс „Петнадесет лалета“ гр. Хисаря – Габриела Мишева

**М. май 2023 г.**

9 и 10.05. – 147 г. Априлско въстание в Перущица – възстановка и празнична програма – централен площад

14.05. – XIV Артфестивал – централен площад

22.05 – Изложба приложно изкуство – Стоян Арабаджиев

23.05. – Празнично шествие с фенери и художествена програма – централен

31.05. – XXXVI конгрес на СНЧ, зала театър „Сълза и смях“ София, делегат Невена Раева

**М. юни 2023 г.**

2 и 3.06. – Премиера – „Балкански аристократи“

2.06. – Ден на Ботев и загиналите за свободата на България – поклонение пред паметника на Хр. Ботев в ПГЛВ Перущица

10.06. – 150 г. от основаването на НЧ „Съзнание“ с. Брестовица – представяне на театр. постановка „Балкански аристократи“

14.06. – Театрални празници – гр. Хисаря – участие на театр. състав с постановката „Балкански аристократи“

15.06. – Празник на МИГ Перущица – Родопи – вила Юстина, с. Устина - участие на детска вокална група и театрали

15.06. – „Търновската царица“ – гостуване на разградски музикален център

20.06. – Работна среща с експерти на МИГ Перущица – Родопи и представители на Община Перущица

22.06. – Ден на работодателя – информационна среща на представители от „Сенсата техноложис“ с граждани на Перущица

23.06. – Премиера на детска театрална постановка „Слънчова булка“ – детски театрален състав при читалище „Просвета“

24.06. – Ретро авто поход в Перущица

25.06. - 20.07. – Летни занимания с деца

**М. юли 2023 г.**

2 и 3.07. – Международен фестивал на изкуствата „Тракия – земята на Орфей“ гр. Варна, тракийско дружество „Капитан Петко войвода“ – златен „Орфей“ за театрален състав – „Балкански аристократи“ и Гран при – вокален изпълнител Габриела Мишева

08.07. – „Криворазбраната цивилизация“ – гостува ученически театрален състав при ОУ „Св. Св. Кирил и Методи“ с. Устина

**М. август 2023 г.**

31.07. - 05.08. – Международен фестивал на изкуствата „IreativitaSenza Frontiere“ Рим, Италия – участие на Габриела Мишева – I място и златен медал

05.08 – V Родопски събор „Върховръх свири и пее“ – вилно селище Върховръх

16.08. – Пътуващо кино гостува на Перущица – „Чебурашка“ и „Чалга“

**М. септември 2023 г.**

04.09. – откриване на общински фитнес център

05.09. – 138 г. от освобождението на България – Литературен салон – среща с писателя Стоян Влахов

09.09. – Куртово Конаре фест – Участие с традиционни за Перущица ястия – Пейко Тотов и участие в худ. програма – спектакъл „Майка България“ – Диманка Пенова, Невена Раева и Габриела Мишева

15.09. – Театър Бонини – съвместен театрален проект с читалище „Просвета“ – „Мръсното копеле“

21.09. – първа копка на изграждане мост и подпорна стена Баков мост

22.09. – 115 години от независимостта на България – празнична програма централен площад

**М. октомври 2023 г.**

01.10. – международен ден на музиката и българската поезия – Литературно-музикално четене

03.10. – „Театър без диплом“ гр. Хисаря гостува на Перущица

05.10. – 111 г. от Балканската война – поклонение - православен храм „СВ. Атанасий“

06.10. – Работна среща с историци и творци на изкуството и културата от гр. Брацигово и гр. Перущица – ист. Музей гр. Брацигово

12.10. – Фери Арт гостува на Перущица – „Сватба със закъснител“

14.10. – Фестивал на старата градска песен „Багрите на есента“ гр. Хисаря – участие на Рангел Мрянов

15.10. – Благотворителен концерт „Всички за Марти“

**М. ноември 2023 г.**

01.11.2023 г. – Ден на народните будители – празнична програма - Даново училище

02.11. – Творческа среща на клуб „Родолюбие“ с литературен клуб при НЧ „Ив. Вазов“ гр. Хисаря в Перущица

03.11. – Работна среща с писателя и художник Спас Кътев - организиране и представяне на неговото творчество през м. април 2024 г.

08.11. – Литийно шествие с иконата на Св. Архангел Михаил и молебен за здраве, отслужен в Ист. Църква „Св. Архангел Михаил“

08.11. – полагане клетва на новоизбрания кмет Николай Баков и общински съветници

25.11. – Благотворителен концерт „Всички за Марти“ – спортна зала Перущица – програма с участието на детска вокална група, доброволци-самодейци в благотворителен базар

**М. декември 2023 г.**

06.12. – Музикално-поетична среща – гостуване на клуб „Родолюбие“ и творци на изкуството от Перущица с литературен клуб при НЧ „Ив. Вазов“ гр. Хисаря

16 и 17.12. – Коледен базар и Коледно тържество с децата на Перущица – зала читалище

16.12. – Коледен концерт с участието на вокални формации и състави от гр. София, гр. Пловдив, детски танцов фолклорен състав и детска вокална група при НЧ „Просвета“ гр. Перущица – Младежки дом

20.12. – „От Игнажден до Коледа“ – празнична художествена програма с участието на музикалните школи по изкуствата и творческите състави при читалище „Просвета“

Всички мероприятия и събития от културния календар са съпроводени с богат фото и видеоматериал.

**Материално техническа база**

Един от основните проблеми, които винаги е стоял на преден план пред читалище „Просвета” е сградния фонд – общинска публична собственост. Техническата база на читалището е стара, липсва озвучителна и осветителна техника, нуждаем се и от подмяна и изработване на нови сценични костюми за колективите. През последните години Община Перущица реализира значителни ремонтни дейности по сградата, които продължиха и през 2023 г. Извършеният ремонт на площада и площадката пред читалището също ни дава значителни възможности да разширяваме своята дейност.

През отчетния период Община Перущица спомогна финансово за да се направи частичен ремонт на В и К инсталацията, която е крайно компрометирана, както и частичен ремонт на ел. инсталация и закупуване на климатик за репетиционната зала на втори етаж. Към настоящият момент в изключително лошо състояние са покривния купол над сцената, който се руши, и избените помещения на сградата от страната на площадката пред клуба на пенсионера от която при всеки един дъжд се пълнят с вода.

Всички знаем, че основната дейност на читалищата е в областта на културата. Но вече условията за тази широка гама от дейности коренно се измени. Настоятелството на читалище “Просвета”, както и всички творци – участници в читалищната дейност търсим и ще продължава да търсим нови начини и средства за задоволяване на част от потребностите и проблемите както на читалищните дейци така и на населението на Перущица.

Изготвил доклада:

Невена Раева

Секретар на НЧ“ „Просвета – 1862“

Отчетният доклад е обсъден и приет от Настоятелството на НЧ „Просвета – 1862“ - Протокол №15/27.03.2024 г.